Las Colinasel on üle 80 aasta pikkune ajalugu,
aga uusim renovatsioon...
HOTELLI TEENUSED
...muutis paiga värskeimaks ja moodsaimaks.
Eliitliikmena saate nautida erihüvesid...
HOTELL JA KUURORT ELIITLIIGE
...nagu meie maailmakuulus bufee.
Jooge Margaritat butiikide ala baaris Mr. Tortuga's.
See on eksitus!
Ma broneerisin sviidi, mitte boksi.
Mis mõttes nimetate kõiki oma tube sviitideks?
Hästi.
Kas Julia González on juba saabunud?
Ma mõistan, et väärtustate külaliste privaatsust, aga ta on mu tuttav.
Noh, vähemalt oli. See on lugu täis tõuse ja mõõnasid
ja arusaamatusi, mis põhjustasid palju intriige,
aga ka palju romantikat ja...
Halloo?
Halloo!
Siin pakutakse filme koos.
Hugo, kas tahad vaadata „Arukat blondiini“ ja selle ülimalt alahinnatud järge?
Joe!
Mul on vaja teada, millal Julia saabub.
Kas saad oma Joe-värki teha ja vastuvõtulaualt vastuse hankida?
Mida iganes sa vajad, boss.
- Sa oled mu prioriteet. - Tänan.
Enne aga söön Mr. Tortuga'ses täidetud jalapenosid.
Aga...
See paik meeldib sulle palju rohkem kui peaks.
Olgu. Paistab, et oleme kahekesi.
Hei, unejuttu tahad kuulda?
Tõsiselt ka? Ma pesen hambaid. Kas oodata ei saa?
Issand.
Mis selle paigaga juhtus?
1985. aastal olid meil standardid.
Ja Julia kleidipood vastas kõrgeimale standardile.
Suure avamiseni oli paar päeva
ja kõik aitasid Julial finišijoont ületada.
Siin on viimased.
Uskumatu, et läheme Las Colinasesse uhkele üritusele.
Ma isegi ostsin endale teise lipsu ja see pole pruun,
vaid pigem khakivärviline...
Oot. Kas mu teine lips on ka pruun?
Ja ma veensin Sarat konfirmatsioonikleiti kandma. Ta näeb imeilus välja!
Ema, kas ma pean seda kandma?
Ma leidsin taskust Kristuse ihu.
Ära vaevugi. Seda debatti sa võita ei suuda.
No ma hindan kõike, mida te mu nimel teete.
- Aitäh teile. - Me ei saaks su üle uhkemad olla, Julia.
Need on maailma parimad litsakad kleidid!
Tule siia.
Mis viga?
Kas mu ema embas sind liiga tugevalt?
Mu lõpuaktusel murdis ta äärepealt mul ribi.
Asi pole selles. Lihtsalt...
Soovin, et ka minu pere oleks siin, nagu sinu oma on.
Julia vanemad elasid tuhandete kilomeetrite kaugusel Colombias.
Ma ei suutnud kujutada ette, et peaksin sellist hetke ilma oma pereta tähistama.
Aga siis mõistsin, et äkki Julia ei peagi oma pereta olema.
Ära muretse, mu arm.
Avaüritus saab olema vapustav.
Julia avaüritus saab olema katastroof.
Alejandro Vera ei või kleidipoe avamisele tulla,
kui kuurort näeb välja selline!
„Selline“ ehk siis...
Ole nüüd, don Pablo!
Need põõsad on peaaegu hekiks kasvanud
ja sa tead, mida ma hekist arvan.
Ma juba tunnen Alejandrot mind põrnitsemas
oma salapäraste hukkamõistvate kakaopruunide silmadega.
Kakaopruunide?
Pigem kakapruunide!
Aitab.
Vajame selle sündmuse jaoks kõigi abi, don Pablo.
Vajaduse korral palka inimesi juurde.
Aga keegi ei maga enne, kui see kuurort särab!
Meil on Diane'i-mure.
DON PABLO BONILLA OPERATSIOONIDE JUHT
Alejandro Vera frustreerib Diane'i.
Ja frustreeritud Diane frustreerib töötajaid.
Majutustööstuses tähendab see lõpu algust.
Kas tellin Diane'ile veel ühe cuatro manos'e?
Isegi kaheksa käega massaaž ei aitaks.
Ja poleks võimalik.
Kus kõik massöörid seisaksid?
Selleks, et Alejandro Vera oleks taas passiivsem omanik,
vajame midagi tema mõjutamiseks, Máximo.
Saladuste raamat!
Jällegi, see on vaid märkmik.
Aga vaata, kui palju infot on meil Vera kohta.
ALEJANDRO VERA MAITSEB CEVICHE.
„Maitseb ceviche“?
Ongi kõik?
Hr Vera on väga kinnine isik.
Selleks peadki poe avamisel temaga lähedasemaks saama.
Ürita temaga midagi ühist leida.
Ehk mainib ta midagi, mida saame vajaduse korral ära kasutada.
Ma siis oleksin nagu salaagent?
Kindlasti mitte.
- Kas kannan varjatud mikrofoni? - Ei. See on peen kunst.
Selge. Lähen oma tegelase taustalugu lihvima.
Pole mingit tegelast. Sa oled Máximo Gallardo!
Saladuste raamat.
See nimi hakkab mulle meeldima.
Järgmised päevad möödusid kiirelt ja äkitselt oligi Julia butiigi avapäev käes.
Täna on see päev! Kuidas end tunned?
Kel on tunneteks aega? Nelja tunni pärast avame.
Aga ürituse graafik on paigas, seega üllatusi ei tohiks olla.
Jah. Üllatusi pole.
- Mis see oli? - Mis asi?
See kooliplika itsitus.
Máximo, kas sa plaanid midagi?
Ütle mulle! Tänane päev pole üllatuste jaoks.
Olgu. Tahtsin uudisega pärastlõunani oodata,
aga kutsusin su vanemad Medellínist kohale.
Nad jõuavad sündmuse ajaks siia.
Ei! Ei-ei!
- Kas ütled seda elevusest? - Ei!
Olgu.
Sa ju soovisid, et vanemad oleksid sinuga siin?
Emotsionaalselt, mitte füüsiliselt.
Miks sa siis seda nii kindlal moel sõnastama pidid?
Kallis, su tegu oli kena, aga mu vanemad on diplomaadid.
Nad on tähtsad. Nad on mõjuvõimsad.
Nad on ausalt öeldes snoobid.
Nende silmis on moedisaineri elu tobe ja kerglane,
polevat minu jaoks piisavalt hea.
Aga täna on just õige aeg näidata vanematele, et su töö pole tobe.
Vaata seda kõike! Vapustav ju!
Ju poetäis käsitsi tehtud kleite pole eriti kerglane.
Kujuta ette, mis nägu nad saabudes teevad.
Esiteks näevad nad sind dramaatiliselt uksi avamas.
Teiseks annab keegi neile pokaalid meie parima šampanjaga.
Ja kolmandaks kuulevad nad su täiuslikku toosti, kui sa tänad neid...
Selle eest, et nad minusse ei uskunud, sest see vaid innustas mind rohkem.
Säh teile, Raul ja Veronica!
Olgu, su toost vajab veel lihvi.
Ausalt öeldes on see täiuslik plaan. Aitäh!
- Issand! - Mis?
See oli vaid suudlus.
Sa pead seda silmas?
See hoiab naha noorena.
Koos kreemidega, mis mul vannitoas on.
Ning mõnede näovete ja seerumitega.
Sa näed välja nagu säästu-Raudmees.
No hotelli nigela valgustusega vajan igasugust abi.
Siin näed isegi sina 16-aastane välja.
Olgu, hüppame poe avamiseni.
Üritus oli alles algamas.
Või vähemalt mingil määral.
Vabandust.
Kas butiik pole veel avatud?
Varsti avame. Aga nautige senikaua avamiseelset kokteili.
Aitäh.
Héctor, serveeri aga!
- Kiiresti! - Sa olid kolleegina toredam.
Ay, Lorena, ma vajan su abi!
Mis teoksil, Coco Chanel?
Ay, mu vanemad tulevad peagi. Palun teata mulle, kui nad on kohal.
Ma ootan oma toostiga nende saabumiseni.
- Dramaatiline. Annan teada. - Tänan.
Sa rikkusid oma kauni konfirmatsioonikleidi ära...
SUUR AVAMINE JULIA G.
Minu süü, et sa lõunaks mole-kastme tegid?
Ei, sinu süü on see, et kolm päeva selles kleidis sõid.
Nüüd torkame su tõttu silma.
Vaadake mind.
Ma justkui hoian käes tillukest burrito't.
Või ma olen hiiglane, kes hoiab käes tavasuurusega burrito't.
Appi!
Palun lõpeta.
Kas saaksite normaalselt käituda? Oleme siin Julia jaoks.
Me ei taha tähelepanu tõmmata.
Nora!
Nora küll hindas oma uut džässitrenni guru,
aga ta polnud valmis nende erilist suhet paljastama.
Tere, Máximo ülemus ja ei midagi enamat.
Jah!
Nii tore sind näha, Máximo ema ja ei midagi enamat.
Tore.
Noh, ta on ka mu abikaasa.
Viiulit mängib Jäätisevana Johnny küll kiiresti ja osavalt.
Sellal kui Julia vanemate saabumiseks valmistus,
keskendusin mina oma salamissioonile: Alejandro Veraga sõbrunemisele.
Härra Vera!
Selleks pidin hr Veraga midagi ühist leidma.
Hei, ceviche- kutt!
Otsustasin alustada lihtsa asjaga, mida iga mehhiklane hindab.
Oli alles põnev matš eile?
Mis matš?
Jalgpall?
Sellest saati, kui vennaga oma tiimi maha müüsime,
pole ma jalkat jälginud.
Arusaadav.
Mul pole oma tiimi olnud, aga müüsin kord ratta maha
ja sellest saati rattaid ei vaadanud.
Niisiis... Suvi, eks?
Vera, no?
Nii kaunis aastaaeg.
Ma vihkan suve.
See rikub mu soengu ära. Selleks käisin möödunud nädalal Austrias.
Lahe! Kängurud on ägedad.
Mida?
Kängurud.
Nii toredad.
Mida?
- Mida? - Mida?
Mida?
Diane on seal. Ma lähen ütlen tere.
Hiljem näeme, Máximo.
Austraalia, idioot!
Máximo Gallardo!
Vabandust, kas tunnen sind?
Máximo! Sa ei tunne mu õde ära?
Sa olid ju minusse kõrvuni armunud, mäletad?
Muidugi! Ines!
Tema on Dulce.
Dulce, jah.
Sa lõid mind Inese quince años'el marakaga?
Flori quince años'el Inese marakaga.
Ära põe. Meid õdesid on palju, raske järge pidada.
Don Pablo palkas Dulce peole abiliseks.
Sellal kui ma naudin oma esimest üritust Las Colinases külalisena,
peseb tema nõusid.
See on ju sama lõbus, eks?
Parem kui päev läbi õdede laste eest hoolitsemine.
Asi läks hullemaks, kui nad noad avastasid.
Õigus jah! Sina oled Memo vaimukas õde.
Ei, see on Silvia.
Diane, sa ju tead, et me ei saa kleite poe ees müüa?
Disainid olgu parem head.
Vabandust, aga mida sina naiste moest tead?
Kleidid su magamistoa põrandal ei loe.
Usu mind, Diane, ma tean naise keha kohta üht-teist.
Vabandust.
- Kas see on su jaoks imelik? - Miks?
No sest naine, keda sa armastasid, flirdib mehega,
kes on rahvusvaheliselt tuntud ning sinust palju rikkam ja veidi pikem.
Ta pole mingil juhul minust pikem!
Pealegi on neil puhtalt tööalane suhe.
Ole nüüd.
Ma olen piisavalt telenoveelasid näinud. Need kaks
tahavad teineteisel riideid seljast ära rebida.
Aitäh.
Julia, aeg on käes! Me ei saa kleite poe ees müüa.
Olgu, sul on õigus.
Aga palun ava uksed ise.
Mul pole veel tuju tähelepanu keskpunktis olla.
Kindel?
Ma ei taha su au endale võtta.
Daamid ja härrad,
mul on suurim au ja privileeg öelda teile: tere tulemast
Julia G butiiki!
Jaa, Julia!
Julia vanemad magasid küll meie plaani esimese osa maha,
aga ta ei kavatsenud lasta neil teist ja kolmandat maha magada.
Ütle Betole, et avagu šampanja vaid minu märguandel.
Mis see märguanne on?
See, kui ma hüüan: „Avage šampanja!“
- Issand, tule mulle vastu! - Olgu, vau.
See uus pood on sind tõeliselt muutnud.
Vaata ette!
Hei!
Supineiu.
The Go-Go's.
Mida sina siin teed?
Tulin sõbranna üritusele. Sina?
Õhtustan oma vanematega.
Neile maitsevad siinsed austrid.
Tüüpiline fresa reede, eks?
Täiega.
Mu pere armastab austreid.
Nad aina söövad neid.
Nagu... Millal nad austreid ei sööks?
- Olgu, peaksin tagasi minema. - Tahaksin sind taas näha.
Äkki saame isegi järgmine kord tavainimeste kombel hängida?
Mulle see mõte meeldib.
Välja arvatud „tavainimeste“ osa.
Annan sulle oma telefoninumbri.
Kas sul on alati pastakas kaasas?
See on mulle seni kasuks tulnud.
Tänu sellele tutvusin hiljuti ühe väga nunnu neiuga.
Tead mida?
Mu sõbrannal on nagunii kiire. Ta ei paneks mu puudumist tähele.
Kas tahad kohe praegu hängida?
Hors d'oeuvre'it? See on prantsuse keeles krabikook.
Keeled pole sinu rida või mis?
- Mis mõttes? - Oot, sa oled nüüd kelner,
- mitte aednik? - Sain Pacolt ametikõrgenduse.
See olevat hotellile parim.
Miks sa ei öelnud, et kelneritöö on nii lõbus?
Nagu jagaks kõigile pisikallisid.
- Pisikallit? - Kasva suureks. Anna siia!
Ta sõi kõik mu kallid ära.
Neelasid ühe tervelt alla? Kõik kombes?
Kas näen kombes välja?
Mu vanemad pole ikka kohal.
Küllap jäid liiklusummikusse. Kõik saab korda.
- Mälu vaid. - Mälu ise!
Ma pole täna üldse söönud.
- Usu mind, tuttav lugu. - Jah?
Mis pealkirjaga?
Ka mul on kallimatega tülisid olnud.
Vahel on raske teada, kas peaksid aitama või vaid kuulama.
Mulle sa seda selgitama ei pea.
Naisi pole võimalik mõista.
Ma ei tea, kas...
Poole lause peal mõistsin,
et sellist ühist asja temaga olingi otsinud.
Viimaks avanes võimalus hr Veraga lähedasemaks saada, kuigi pidin ilustama.
Jah! Naised, eks?
Ma ei või, nad on nii...
Aga samas ka, nagu... Mida?
- Mida? - Mida?
Täpselt. Hästi öeldud.
Tead, mida sa vajad? Viskit. Läki!
Võrratu!
Nii võrratu.
Tahad veel?
Ma ei suuda. See on jube.
Jumal tänatud.
Ma ei tea, miks mu isa seda joob.
Kas sinu isa joob ka meskalit?
Tegelikult...
on mu isa surnud.
Issand. Väga kahju.
Ära kurvasta. Pole viga.
Ta suri juba ammu.
Aga ma ikka igatsen teda.
Peaksin ka sulle ütlema, et ma pole päriselt rikas.
Üldsegi mitte.
Ma olen siin vaid seetõttu, et mu vend töötab kuurordis.
Vabandust. Ma ei tea, miks seda varjasin.
Kas sa vihkad mind?
Vihkan sind?
Sara, mina rahast ei hooli.
Mu vanematel on seda küllaga, aga nad on ikka jobud.
Sina oled aga teistsugune.
Tähendab, sa näed välja nagu rokkstaar.
- Arvad? - Jah.
Ema sõnul näen välja nagu teener.
Seksikas teener.
Ma soovin, et saaksin säärast riietust kanda.
See kleit on nii tüütu.
Tead mida?
- Mida sa teed? - Lähen ujuma.
Need lained näevad ju võrratud välja.
Jookseme võidu vette. Või sa kardad?
Ära lase tal sinuga nii rääkida.
Keda sa silmas pead?
Härra Verat.
Ta on nii lugupidamatu.
Flirdib sinuga avalikult, nagu oled üks tema gruupidest.
Sa pole gruupi!
Sa oled pagana Diane Davies.
Ma olengi pagana Diane Davies!
Kunagi ehitatakse su auks kujusid.
Seega järgmine kord, kui ta üritab oma „võluvat“ jura sinuga kasutada,
näita talle, kes siin ülemus on.
Sul on täiesti õigus, Héctor.
Ehk teengi seda.
Tore. Peaksid seda tegema.
Sind tuleks kuningannana kohelda.
Ning pole ta nii pikk midagi.
Armastus on segane, Máximo. See võib olla taevalik või põrgulik.
Mu eks-naisega oli põrgulik.
Seda viga ma enam ei tee.
Andsite siis armastusega alla?
Armastusega küll.
Naistega mitte iial.
Ärge öelge nii, hr Vera.
Küllap ootab armastus teid nurga taga, ilma et ise teaksite.
Olla nii noor ja pettekujutlustega...
- Teie lemmik, hr Vera. - Tänan.
- Ei. - Jah, ta võtab.
- Aitäh. - Pole tänu väärt.
Oot! Sa ju pidid nõusid pesema?
Jah, aga üks güerito nimega Chad tuli kööki ja tahtis ise nõusid pesta.
Selge. Küllap on see osa tema spirituaalsest teekonnast.
Jah. No kui midagi vajate, siis olen ma siin.
- Tänan. - Muidugi.
Hr Vera. Kõne, mida ootasite.
- Tänan. - Te olete justkui tulevikust.
Andesta, pean tulekahju kustutama.
Kaugel me Elena olukorraga oleme?
Beto! Ma ju keelasin šampanjat enne mu märguannet avada!
Külalised anusid mind.
Ja alkoholi tagasi hoidev baarmen on sama julm kui arst, kes haigeid ei opereeri.
Kas saad korgi tagasi peale panna?
- Julia, kõik on hästi. - Ei ole!
Ta pidi avama šampanja siis, kui mu vanemad tulevad.
- Ma ei saa lahtunud šampust pakkuda. - Kaks osa nurjusid,
aga kõige tähtsam on su kõne.
- Ja keegi ei saa sundida sind... - Kõne! Kõne!
- Lase käia, Julia G! Kõne!
Kui Julial oli lootustki, et vanemad saabuvad
tema toosti ajaks, siis pidi ta venitama.
Olgu.
Ma...
Tere tulemast, kõik.
Ma avaldan kiitust paarile inimesele, enne kui ametlikult alustame.
Olgu.
Jäätisevana Johnny! Seal sa oledki. Nii tore on sind taas näha.
Väga osav viiuldaja.
Mida veel?
Ja ilm on viimasel ajal pöörane olnud, eks?
Päike, pilved, päike, pilved... „Otsusta juba ära!“
Vau. Ta ei oska kõnesid pidada.
Vabandage mind hetkeks.
Tuli välja, et Julia vanemad ei hilinenud.
Nad ei tulnudki.
Nad pidid „tähtsate asjadega“ tegelema,
aga nad lootsid, et nende tütar naudib oma „lõbusat pidu“.
Igatahes, kus pooleli jäigi?
Ma... Ma tahan tänada...
Ma... Vabandust.
Elena on võrratu, aga aeg on temast vabaneda.
Kas pean välja ütlema?
Vii ta keset Vaikset ookeani.
Uskumatu! Just seda ma saladuste raamatu jaoks vajasingi.
Aga Julia vajas mind rohkem.
Tule siia.
Meid võidakse näha.
Pole viga. Ärme tee seda, kui sa ei taha.
Oot-oot!
Lõpeta.
Jätame õige mu ema kirgliku amelemise vahele?
Muidugi. Minu viga.
Olgu, jätan selle vahele.
Siin sa oledki.
Nad ei tule, Máximo.
Julia, tunnen end kohutavalt.
Ma poleks pidanud ilma sinuga arutamata neid kutsuma.
Tahtsin su tähtsaks päevaks midagi erilist teha.
Aga see oli rumal.
Ma pole pahane sinu peale.
Vaid enda peale.
Ootan aina, et vanemad tulevad mu jaoks kohale,
kuigi on selge, et see siin...
minu unistus, pole nende jaoks.
Kui ma viimati kodus käisin, vedasid nad kihla,
millal abiellun ühega nende valitud 15 juristist.
Viieteistkümnest?
Colombias vist kaevatakse palju kohtusse.
Su vanemad on hullud, kui ei näe seda, mida näen mina
ja kõik teised siin ka.
Kas mu kõnet kuulsid? Ma kirusin ilma!
Jah, sa oled osavam disainer kui oraator.
Aga kui me viimati siin seisime,
olid sina joonistusvihikuga neiu vastuvõtulauast.
Vaata nüüd end.
Sa peaksid enda üle uhke olema, Julia.
Vahet pole, kas su vanemad seda näevad.
No üks nende juristidest oli kena,
nii et vaata ette.
Julia küll kuulis mind, aga päev oli siiski tema jaoks nukrusevarjundiga.
Kuni ta oma esimest klienti nägi.
Donja Nora?
Ay, Julia.
Sina ja pood näete vapustavad välja. Õnnitlen!
Vabandust, sa küll ootad kassa avamisega,
aga ma tahtsin selle enne neid raisakulle endale saada.
Kas oled kindel? Sa ei pea niisama viisakusest ostma.
Ei ostagi viisakusest. Mulle meeldib see.
Kuigi ostan selle vaid vaatamiseks.
See on kunstiteos.
Julia ootas terve päeva oma vanemate tulekut,
aga mõistis siis, et ta oli kogu aja pere keskel olnud.
Olgu.
Julia G butiik on ametlikult avatud!
Braavo!
Julia sai oma unistuste avaürituse,
seega mul oli aeg Alejandro Veraga drink lõpuni juua.
Härra Vera.
Diane. Juba igatsesid mind?
Ei. Mina ei võta enam osa sellest, mis iganes see on.
Mürgliks läheb.
Diane noomib Verat, Vera nähvab vastu
ja siis algab külm sõda.
Vaata vaid.
Mina olen kuurordi omanik,
mitte mingi silmarõõm, keda üritad ära sebida.
Ja mida sa minust ka ei arvaks, väärin ma sinu lugupidamist.
Sul on...
absoluutselt õigus.
- Ongi? - Ongi?
Ma olen end täiesti kohatult ülal pidanud.
Diane, küllap käitusin ma sellisel moel,
sest sa kohutad mind veidi.
- Tõesti? - Tõesti?
Muidugi. Sa oled tark ja enesekindel.
Tead ilmselgelt seda kuurorti paremini kui mina.
Loodetavasti suudad mulle andestada. Mul on üsna piinlik.
No tore, et asja selgeks rääkisime.
Ja pean tunnistama, et sa oskad hästi vabandada.
Issand. See on...
palju hullem!
Nende tuline tülitsemine asendus podiseva mõistmisega,
mis on veelgi sensuaalsem.
Palun tule minuga õhtusöögile. Tahan tehtu heastada.
Saame mõlemad otsast peale alustada.
Diane, mõtle, kuhu selle partnerlusega jõuda võime,
kui samal poolel oleme.
Jah. See meeldiks mulle.
Pagan, magasin võimaluse maha.
Vau, nad näevad üsna armunud välja.
Kas sul on imelik, Héctor?
Miks kõik seda minult küsivad? Ma olen kombes.
Pole ta midagi.
Chad, ma...
- ei kavatsenud seda juua. - Andesta. Tahan tööga valmis saada.
Ma vihkan nõude pesemist. See on üks töö, mis pole mul areneda aidanud.
Miks sa siis tahtsid Dulcega töid vahetada?
Ma ei tahtnud midagi. Ma ei teagi, mis juhtus.
Ta leidis mu köögist ja kasutas mingit vaimset ju-jutsut.
Järgmise asjana küürisin ma paellapanni. Põmaki!
See oli nagu nõiakunst.
Don Pablo! Tore sind näha.
Ma sain hr Veraga lähedasemaks ja peaaegu kuulsin midagi kasulikku,
aga lugu jäi poolikuks.
Kas on võimalik, et ta plaanib oma endise naise Elena uputada?
Mis nii naljakas on?
Sa vist pead silmas tema jahti nimega Elena,
mida ta ei taha lahutusega oma endisele naisele Lindale anda.
- Selleks uputabki jahi... - Keset Vaikset ookeani!
Muidugi, see on palju loogilisem.
Oot. Kuidas sina teada said?
Memo õde kuulis hr Vera telefonikõnet ja tuli kohe mulle rääkima.
Dulce kuulis sellest?
Ta on üsna muljet avaldav.
Sellise initsiatiiviga töötajaid vajamegi.
- Ta on ju siin vaid ajutiselt. - Tänase järel mitte.
Pakkusin talle töökohta basseinialas. Nagu sina seal alustasid.
Ta meenutabki mulle sind, Máximo.
TAKSO
Sara, kus sa terve õhtu olid?
Miks su juuksed märjad on?
Olge nüüd!
Vabandust, kas sina oledki see Julia G?
Küllap on sul väga kiire, aga sooviksin sinuga tantsida.
Kumbki meist ei saanud tol õhtul täpselt seda, mida soovisime,
aga saime teineteisega olla.
Ja see tunne oli nagu...
Mida nüüd?
- Ma alles panin su tuttu. - Mida...
Ei pannud. Ma pole väike laps.
Vannitoas põleb tuli siis juhuks, kui minul hirm tekib?
Joe...
Mis kell on?
Aeg on hiline.
Julia info hankimisega läks aega, aga arvasin, et tahad kohe kuulda.
Jah, sul oli õigus.
Kas ta on siis juba kohal?
Kahju küll, aga Julia Gonzáleze jaoks sel nädalal broneeringut pole.
Mitte ühegi Julia jaoks ei ole.
Seega... Mul on kahju.
Kas saaksid veidi aega Hugoga olla?
Ma pean aju tuulutama.
Muidugi.
- Kas tohin... - Jah, võid „Aruka blondiini“ laenutada.
Kena!
Hugo! Sind ootab ees tõeline maiuspala, semu.
Hugo. Hei.
Täidetud jalapenot?
LAS COLINAS HOTELL & KUURORT
Purjus gringod.
Tõlkinud Silver Pärnpuu